Heta Korpivaara

Heta Korpivaara (s. 8. elokuuta 1984) on suomalainen kilpauransa päättänyt koripalloilija. Sentterinä pelannut Tapiolan Hongan kasvatti Korpivaara pelasi urallaan Suomen lisäksi Yhdysvaltain yliopistosarjassa, Saksassa, Ranskassa ja Espanjassa pelaten myös naisten EuroCupissa. Korpivaara nimettiin Naisten Korisliigan vuoden pelaajaksi vuosina 2015, 2016 ja 2018, saman sarjan vuoden puolustuspelaajaksi vuonna 2016 ja vuoden kehittyneimmäksi pelaajaksi vuonna 2002. Kaudella 2011–2012 hän oli Espanjan toiseksi korkeimman sarjatason korikuningatar. Hän oli myös pitkäaikainen Suomen maajoukkuepelaaja.

 Pelaajaura 
 Seurajoukkueet 
 Juniorivuodet ja naisten SM-sarja 

Korpivaara aloitti koripalloilijanuransa naisten sarjoissa kasvattajaseurassaan Tapiolan Hongassa, jossa hän pelasi naisten SM-sarjaa vuodet 1999–2003 saavuttaen kaksi Suomen cup-mestaruutta ja kaksi SM-hopeaa. Vuonna 2002 hänet valittiin Naisten SM-sarjan vuoden kehittyneimmäksi pelaajaksi.Heta Korpivaara – Suomen Koripalloliitto

 Yhdysvallat ja ammattilaisvuodet Euroopassa 

Vuodet 2003–2007 Korpivaara vietti Yhdysvalloissa, Seton Hallin yliopistossa.

Seton Hallista valmistuttuaan Korpivaara siirtyi ammattilaiseksi Eurooppaan. Heti kauden 2007–2008 hän pelasi Gran Canariassa Espanjan pääsarjaa ja EuroCupia. Seuraavat neljä kautta Korpivaara pelasi Espanjan toiseksi korkeimmalla sarjatasolla.https://www.basket.fi/basket/uutiset/heta-korpivaara-jatkaa-espanjassa/ Viimeisellä Espanjan-kaudellaan Korpivaara teki 21,1 pistettä ottelua kohden voittaen sarjan korikuningattaruudenhttps://www.basket.fi/basket/uutiset/korpivaara-liga-femenina-2-n-korikuningatar/. Kaudeksi 2012–2013 hän siirtyi Saksan pääsarjassa pelanneeseen BG Donau-Riesiinhttps://www.basket.fi/basket/uutiset/korikuningatar-heta-korpivaara-saksan-bundesliigaan/ ja seuraavaksi kaudeksi Ranskan toiseksi korkeimmalle sarjatasolle.

 Paluu Suomeen 

Kaudeksi 2014–2015 Korpivaara palasi Suomeen ja Naisten Korisliigaan. Hän edusti paluukautenaan Torpan Poikia, joka ylsi SM-pronssillehttps://www.basket.fi/basket/uutiset/naisten-korisliigan-kauden-2014-15-pronssimitalit-topolle/. Korpivaara valittiin kauden päätteeksi Naisten Korisliigan vuoden pelaajaksi.

Seuraavalla kaudella Korpivaara palasi kasvattajaseuraansa Honkaanhttps://www.basket.fi/basket/uutiset/heta-korpivaara-ja-dionne-pounds-tapiolan-hongan-riveihin/ pelaten ainoan tupla-tuplan keskiarvon Korisliiga-kautensa. Hänet valittiin kauden päätteeksi toistamiseen naisten Korisliigan vuoden pelaajaksi ja lisäksi Naisten Korisliigan vuoden puolustuspelaajaksi.

Kaudella 2016–2017 Koripivaara pelasihttps://www.basket.fi/basket/uutiset/heta-korpivaara-jatkaa-espoossa/ joulukuuhun asti Espoo Unitedissa, joka saavutti SM-hopeaa. Kauden 2017–2018 Korpivaara pelasi jälleen Hongassahttp://www.tapiolanhonka.fi/heta-korpivaara-vuoden-sopimuksella-hongan-naisiin-upeeta-paasta-jalleen-pelaamaan/, ja hänet valittiin kolmannen kerran sarjan vuoden pelaajaksi.

 Maajoukkue 

Korpivaara pelasi kymmeniä maaotteluita Suomen alle 18- ja 20-vuotiaiden maajoukkueissa ja kuului Suomen kokoonpanoon U18-EM-kilpailuissa 2002 sekä U20-EM-kilpailuissa 2004. Suomen naisten maajoukkueessa Korpivaara debytoi 9. elokuuta 2002 harjoitusottelussa Turkkia vastaan. Naisten maajoukkueen piste-ennätyksensä (29) hän teki kuuden kolmen pisteen korin pohjustamana Romaniaa vastaan tammikuussa 2009. Korpivaara kuului Suomen maajoukkueen vakipelaajiin yli vuosikymmenen ajan pelaten vuosien 2002–2016 välillä 112 maaottelua 9,0 pisteen keskiarvolla.Maajoukkuetilastot – Suomen Koripalloliitto

 Saavutukset 
 Henkilökohtaiset saavutukset 
 Naisten Korisliigan vuoden pelaaja 2015, 2016 ja 2018
 Naisten Korisliigan vuoden puolustuspelaaja 2016
 Naisten SM-sarjan vuoden kehittynein pelaaja 2002
 Naisten Korisliigan runkosarjan toiseksi paras pisteidentekijä kaudella 2014–2015
 Liga Feminina 2:n korikuningatar kaudella 2011–2012

 Joukkuesaavutukset 
 SM-hopeaa 2000, 2001 ja 2017
 SM-pronssia 2015
 Suomen cup-mestaruus 1999 ja 2001

 Yksityiselämä 

Korpivaara on koulutukseltaan kauppatieteiden maisteri: hän luki kandidaatiksi Yhdysvalloissa ja maisteriksi Suomessa Euroopan-pelivuosiensa jälkeen. Hän on työskennellyt analyytikkona CapMan-yhtiössä vuodesta 2015 lähtien ja tätä aiemmin HKScanillahttps://www.capman.com/member/heta-korpivaara/ . Korpivaara synnytti esikoisensa keväällä 2017.https://www.lansivayla.fi/artikkeli/597022-koris-mahtuu-kapteenin-vauva-arkeen-heta-korpivaara-teki-pikaisen-paluun

 Lähteet 
 Heta Korpivaara Suomen Koripalloliitto
 Maajoukkuetilastot Suomen Koripalloliitto

 Viitteet 

Luokka:Suomalaiset koripalloilijat
Luokka:Vuonna 1984 syntyneet
Luokka:Elävät henkilöt